**Windows Embedded Compact** (aikaisemmin **Windows Embedded CE**, **Windows CE**, tai **Windows Powered**) on Microsoftin kehittämä käyttöjärjestelmä pienitehoisiin ja laiteresursseiltaan vaatimattomiin laitteisiin. Sen ydin eroaa huomattavasti työpöytäkoneisiin tarkoitetuista Windows-versioista. Käyttöjärjestelmän tukemia suoritinarkkitehtuureja ovat MIPS, ARM, Intelin x86 ja Hitachin SuperH, ja ohjelmistot on useimmiten käännetty kahdelle ensimmäiselle.

Windows CE:tä on käytetty etenkin kämmentietokoneissa (Pocket PC:ssä) sekä muutamissa matkapuhelimissa (Windows Mobile -jakelut). Se toimii myös Sega Dreamcastissa ja Xboxissa, joskaan Xboxin normaali käyttöjärjestelmä ei ole CE vaan ominaisuuksiltaan riisuttu Windows 2000.

Viimeisen Windows Embedded Compact 2013 -version (myös nimellä "Windows CE 8.0") laajennettu tuki päättyi 10. lokakuuta 2023.

Historia
--------

Alkuvuosina Windows CE -laitteissa oli Windows-logo kotelossa ja myöhemmin lisensoijat saivat muokata järjestelmää ja käyttää omaa käyttöliittymää sen päällä. Käyttöjärjestelmää lisensoitiin vain laitteistovalmistajille, mutta Microsoft mainosti sitä Windows 95:n käyttöliittymän kanssa. Windows CE oli Microsoftin kolmas yritys tehdä mobiilialusta kun kaksi muuta ei edennyt markkinoille asti: Microsoftilla oli aiemmin WinPad ja Pulsar -projektit, joista ensimmäinen oli suunnattu yrityskäyttöön ja jälkimmäinen kuluttajamarkkinoille. Käyttöliittymästä oli dokumenttien ympärille suunniteltu prototyyppi, joka sittemmin korvattiin Windows 95:n kaltaisella käyttöliittymällä, joka oli tyhjästä toteutettu. Ensimmäiset CE-laitteet julkaistiin Yhdysvalloissa lokakuussa 1996, jolloin Palm oli noussut merkittäväksi valmistajaksi kädessäpidettävien markkinoille.
CE:ssä oli 95:n kaltainen käyttöliittymä, mutta siitä puuttui useita ominaisuuksia joka turhautti käyttäjiä.

Huhtikuussa 2000 julkaistua Pocket PC -alustaa varten käyttöjärjestelmästä poistettiin asiat, joissa ei ollut järkeä kämmenlaitteilla ja Microsoft alkoi siirtyä pois CE:n brändistä. Handheld PC 2000 ja Smartphone 2002 -muunnelmat perustuivat myös CE:lle, mutta "Windows" ei enää ollut nimessä. Microsoft ilmoitti myös Windows Powered -brändistä.
Vuonna 2005 Pocket PC ja Smartphone -alustat yhdistettiin Windows Mobile -alustaksi ja Windows Powered -brändi pysyi tuntemattomana.

Ensimmäinen Windows CE (koodinimi Pegasus tai Alder) ei sisältänyt värejä.

Tekniikka
---------

CE 5.0 -versio tuki vain 32 prosessia ja prosessien muistiavaruus oli jaettu 32 megatavun "slotteihin". Tämä rajoite prosessien määrälle poistui CE 6.0 -versiossa.

Versiohistoria
--------------

Windows CE:n kehitys
* 1.0 julkaistiin 1996
* 2.0 julkaistiin 1997
* 3.0 julkaistiin 2000
* 4.x julkaistiin 2002
* 5.x julkaistiin 2004
* 6.0 julkaistiin 2006
* 7.0 julkaistiin 2011
* 2013 julkaistiin 2013

Lähteet
-------

1. ↑  Paul Thurrott: CNET: Windows CE to become 'Windows powered' *itprotoday.com*.  30.11.1999. Viitattu 15.4.2022. (englanniksi)
2. ↑  Windows Embedded Compact 2013 *docs.microsoft.com*. Viitattu 15.4.2022. (englanniksi)
3. ↑  Kevin Purdy: Windows CE, Microsoft’s stunted middle child, reaches end of support at 26 years *arstechnica.com*.  30.10.2023. Viitattu 1.11.2023. (englanniksi)
4. 1 2 3 4 5 6 7 8 9  Windows, Minimized *tedium.co*. Viitattu 16.4.2022. (englanniksi)
5. ↑  Microsoft Forms New Group to Focus on Embedded and Appliance Marketplace *news.microsoft.com*.  25.4.2000. Viitattu 16.4.2022. (englanniksi)
6. ↑  Windows CE 1.0 *Microsoft Wiki*. Viitattu 11.11.2022. (englanniksi)
7. 1 2  Windows CE 6.0 Kernel: Overview of the Windows CE Kernel (PDF) *courses.washington.edu*. Viitattu 15.4.2022. (englanniksi)

Aiheesta muualla
----------------

* The History of Windows CE : Contents
* How does Windows Embedded CE 6.0 Start? – Internet Archive

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Microsoft Windows |
| --- |
|  |
| MS-DOS-pohjaiset | 
* 1.0
* 2.0
* 3.x
* 95
* 98
* Me

 |
|  |
| NT-pohjaiset | 
* 3.1
* 3.5
* 3.51
* 4.0
* 2000
* XP
* Server 2003
* FLP
* Vista
* Server 2008
* 7
* 8
* RT
* Server 2012
* 8.1
* 10
* Server 2016
* 10 S
* Server 2019
* 11
* Server 2022

 |
|  |
| CE-pohjaiset | 
* 2.0
* 3.0
* 4.0
* 5.0
* 6.0
* Mobile
* WP

 |

 |